Middelsstore (9-21 millimeter), avlange, kraftig bygde biller som lettest kjennes på hannenes antenner. De kan minne overflatisk om visse smellere (Elateridae). På farge er de gjerne mørke med hvite prikker. er forholdsvis lite med moderat store fasettøyne. Antennene sitter festet på opphøyde knøler. Hos hunnene er de svakt sagtakkede, 18-29-leddete. Hannenes antenner består av 20-50 ledd. Hvert ledd utenom de innerste og ytterste har en eller to lange, bladaktige utvekster slik at hele antennen ser ut som en fjær eller vifte. (pronotum) er forholdsvis lite, bredere enn hodet, men smalere enn dekkvingene, uten tydelige opphøyde lister, knøler eller groper. er mer eller mindre jevnbrede i den fremre delen, matte med tydelig hår- eller skjellkledning. De kan ha opphøyde lengdelister. er middels lange, slanke med fem fotledd. Et anatomisk særtrekk er at tråputene mellom føttenes klør bærer flere børster.